Diari Oficial de la Generalitat Valenciana


Sumari del DOGV 6440, del 18-01-2011 (2011/143)

RESOLUCIÓ de 20 de desembre de 2010, del Rectorat de la Universitat Jaume I de Castelló, per la qual es convoca un concurs de selecció de professorat contractat doctorat.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6440

Data del DOGV
:   18-01-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/143


Data del document
:   20-12-2010

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 20 de desembre de 2010, del Rectorat de la Universitat Jaume I de Castelló, per la qual es convoca un concurs de selecció de professorat contractat doctorat. [2011/143]
Sent necessària la provisió de places vacants de professorat contractat doctorat, relacionades en l'annex II d'aquesta convocatòria, incloses en la relació de llocs de treball del personal docent i investigador de la Universitat Jaume I de Castelló i dotades pressupostàriament, aquest Rectorat resol convocar un concurs de selecció d'acord amb les següents bases.
Normes generals
De conformitat amb el que disposa l'article 48 de la Llei Orgànica 6/2001, de 21 de desembre, d'Universitats (a partir d'ara, LOU), modificada per la Llei Orgànica 4/2007, de 12 d'abril, pel Decret 174/2002, de 15 d'octubre, del Govern valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari (DOGV de 22.10.2002); per la Normativa per al desenvolupament dels concursos d'accés a cossos de funcionariat docent universitari i dels concursos de selecció de professorat col·laborador i contractat doctorat de la Universitat Jaume I de Castelló, aprovada pel Consell de Govern de 29 de novembre de 2010 (a partir d'ara, Normativa del Consell de Govern); per les disposicions que regulen el règim d'ingrés en l'administració pública; per les restants normes d'aplicació general i pel que disposen aquestes bases, aquest Rectorat, fent ús de les competències previstes en l'article 105 dels Estatuts de la Universitat Jaume I, aprovats pel Decret 116/2010, de 31 d'agost, del Consell de la Generalitat (a partir d'ara, EUJI), convoca un concurs d'accés a les places que s'assenyalen en l'annex I d'aquesta resolució, d'acord amb les bases següents:
1. Àmbit d'aplicació i règim jurídic
Aquest concurs es regeix per aquestes bases, pel que disposa la LOU, el Decret 174/2002, els EUJI, la Llei 7/2007, de 12 d'abril, per la qual s'aprova l'Estatut Bàsic de l'Empleat públic, per la Normativa del Consell de Govern i per les presents bases i, amb caràcter supletori, pel que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada parcialment per la Llei 4/1999, de 13 de gener (a partir d'ara LRJ-PAC).
2. Requisits
2.1. De caràcter general
a) Tenir complits 16 anys i no superar l'edat de jubilació.
b) Estar en possessió o en condicions d'obtenir el títol acadèmic exigit per a cada figura. Si s'han realitzat els estudis fora de l'Estat espanyol la titulació acadèmica ha d'estar homologada pel Ministeri d'Educació, Cultura i Esports. Les persones amb títols de la Unió Europea han de presentar l'homologació del títol o la credencial de reconeixement dirigit a l'exercici de la professió de professor o professora d'universitat.
c) No patir malaltia o discapacitat física o psíquica que impedisca l'exercici de les corresponents funcions.
d) No haver sigut separat o separada del servei ni estar inhabilitat o inhabilitada per a l'exercici de funcions públiques o exercir càrrecs o funcions declarades incompatibles amb la docència. Així mateix, l'exercici de les places convocades queda sotmès a la Llei 53/1984, de 26 de desembre, i a les normes de desplegament, en matèria d'incompatibilitats. Les persones la nacionalitat de les quals no siga l'espanyola no han d'estar sotmeses a sanció disciplinària o condemna penal que impedisca, al seu Estat, l'accés a la funció pública.
e) Les persones que no tinguen la nacionalitat espanyola han de posseir un coneixement de l'espanyol adequat per al desenvolupament de les seues funcions.
f) Les persones que sol·liciten places amb perfil de docència en valencià han d'acreditar el nivell mitjà de coneixements de valencià.
2.2. De caràcter específic
a) Per a accedir a places de professorat contractat doctorat:
Estar en possessió del títol de doctorat i tenir l'avaluació positiva de la seua activitat universitària per a la figura de professor o professora contractat doctorat per l'Agència Nacional d'Avaluació de la Qualitat i Acreditació o per l'Agència Valenciana d'Avaluació i Prospectiva.
2.3. El compliment d'aquests requisits per a concursar es refereix sempre a la data d'expiració del termini fixat per a sol·licitar la participació en aquest concurs i s'ha de mantenir fins a la data de formalització del contracte.
2.4. Les persones que obtinguen una plaça hauran d'acreditar abans de la seua contractació les condicions generals exigides per la legislació vigent per a l'accés del personal al servei de les administracions públiques.
3. Presentació de sol·licituds
3.1. Per a prendre part en els concursos les persones interessades han de presentar la sol·licitud de participació que s'indica en l'annex II d'aquesta convocatòria, indicant el codi de la plaça a la qual opten (annex I). Les sol·licituds s'han de presentar al Registre General de la Universitat Jaume I, edifici de Rectorat, campus del Riu Sec (horari: de dilluns a divendres, matins de 09.00 a 14.00 hores i vesprades de 17.00 a 19.00 hores; horari de juliol i agost: de dilluns a divendres de 09.00 a 14.00 hores) o als registres enumerats en l'article 38.4 de la LRJ-PAC, en el termini de 20 dies hàbils comptadors des de l'endemà de la publicació d'aquesta convocatòria en el Diari Oficial de la Comunitat Valenciana.
Juntament amb la sol·licitud s'ha de presentar la documentació següent:
a) Fotocòpia del document nacional d'identitat o, les persones que no posseeixen la nacionalitat espanyola, el document que acredite la seua identitat i data de naixement.
b) Fotocòpia del títol acadèmic exigit en la base 2.2, o resguard si havia abonat els drets d'expedició. Si s'han realitzat els estudis fora de l'Estat espanyol s'ha de presentar la fotocòpia dels documents a què ser refereix la base 2.1.b.
c) Fotocòpia de l'avaluació positiva o de l'informe favorable, segons la plaça, de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.
d) Relació detallada dels mèrits que es lliuraran en l'acte de presentació (el compliment d'aquest requisit per a concursar està referit sempre a la data d'expiració del termini fixat per a sol·licitar la participació en aquest concurs i s'ha de mantenir fins a la data de formalització del contracte).
Resguard original de l'ingrés de les taxes en concepte d'admissió a proves. Aquestes taxes són de 27,07 euros, i s'han d'ingressar en el compte corrent número 1168992477 -Universitat Jaume I de Castelló. Drets d'examen- de Bancaixa, entitat 2077, sucursal 0580. A més del nom i els cognoms s'ha d'indicar el número del document nacional d'identitat i el número de la plaça. La falta del pagament d'aquestes taxes durant el termini de presentació d'instàncies no és esmenable.
Les instàncies presentades a les oficines de correus han de complir el procediment establit en l'article 205.3 del Reglament dels serveis de Correus: les instàncies s'han de presentar en sobre obert perquè el personal de l'oficina estampe el segell de dates en la part superior esquerra de les sol·licituds, i ha de figurar clarament el nom de l'oficina i la data.
3.2. Traducció de documents
Els documents acreditatius dels requisits presentats en un idioma diferent dels oficials de la Universitat Jaume I s'han de presentar acompanyats de la seua traducció jurada a qualsevol dels idiomes oficials de la Universitat Jaume I.
4. Protecció de dades personals
Les dades de caràcter personal recollides en els documents aportats per les persones que presenten la sol·licitud de participació quedaran inclosos en un fitxer automatitzat. La Universitat Jaume I es compromet a no fer un ús diferent dels mateixos per al que s'han sol·licitat, d'acord amb la Llei orgànica 15/1999, de 13 de desembre, de protecció de dades.
La Universitat Jaume I informa sobre la possibilitat d'exercir els drets d'accés, de rectificació, de cancel·lació i, si escau, d'oposició, d'acord amb l'article 5 de la Llei 15/1999. Aquests drets s'han d'exercir per escrit davant de la Secretaria General de la Universitat.
5. Relació de persones admeses i excloses
5.1. Finalitzat el període de presentació de sol·licituds, si totes les sol·licituds presentades s'ajusten en tots els seus extrems a la convocatòria, el Rectorat de la Universitat Jaume I dictarà en el termini màxim de vint dies hàbils una resolució en la que elevarà a definitiva la llista de persones aspirants admeses. En cas contrari, i en el mateix termini, el rector dictarà una resolució en la qual es declararà aprovada la llista provisional de persones admeses i excloses, i s'hi indicarà, respecte a aquestes últims, la causa d'exclusió, tot indicant a les persones interessades que, si no ho esmenen en el termini improrrogable de deu dies hàbils, perden el seu dret. Finalitzat aquest termini, s'elevarà a definitiva la llista provisional amb les modificacions que procedisquen. Aquestes resolucions s'han de publicar en el tauler d'anuncis i a la pàgina web del Servei de Recursos Humans, dins de la convocatòria de què es tracte.
Contra aquesta resolució es pot interposar recurs en els terminis que preveuen els articles 107 i següents de la LRJ-PAC.
5.2. En tot cas, per a evitar errors i per a possibilitar la seua correcció dins del termini i la forma escaient, les persones aspirants han de comprovar fefaentment no sols que no figuren en la relació de persones excloses, sinó que, a més, les seues dades personals consten correctament en la pertinent relació de persones admeses. És causa d'exclusió, a més de les assenyalades en altres apartats d'aquestes bases, l'omissió de la firma en la sol·licitud.
5.3. Les persones que resulten excloses en la relació definitiva poden sol·licitar el reintegrament de les taxes mitjançant instància dirigida al Rectorat. En la instància han d'indicar les dades bancàries on s'ha de fer efectiva la transferència.
6. Comissió de contractació
6.1. Els concursos de selecció de les places objecte d'aquesta convocatòria els han de resoldre comissions de contractació formades per funcionariat dels cossos docents universitaris d'aquesta Universitat, sempre que siga possible, que ha de tenir el grau de doctorat. Si no n'hi havia, també pot formar part d'aquestes comissions professorat contractat doctorat.
6.2. Aquestes comissions, en què es procurarà que hi haja una composició equilibrada entre dones i homes, les presideix el rector o persona en qui delegue, que pot ser substituït en els casos previstos en l'article 67 dels Estatuts de la Universitat Jaume I pels procediments previstos en aqueix mateix article, i han d'estar integrades a títol individual i no representatiu, a més, per vocals preferentment d'aquesta Universitat, en la proporció següent:
a) Dos membres vocals designats pel departament entre professorat de l'àrea de coneixement de la plaça.
b) Un membre vocal designat pel rector entre un mínim de cinc proposats pel departament.
c) Un membre vocal designat pel rector, entre un màxim de cinc de l'àrea de coneixements o afins proposats per l'òrgan de representació sindical competent.
Conforme a les normes generals en matèria de funció pública, els membres d'aquestes comissions han d'ostentar competència tècnica suficient per a valorar els mèrits i capacitat de les persones candidates.
Per a cada comissió han de nomenar-se tant suplents com titulars.
En les comissions en què hi haja membres de distints cossos docents, actuarà com a secretari o secretària aquell que pertanya al cos docent amb menor categoria i dins del mateix cos el de menys antiguitat. En aquelles comissions en què tots els membres siguen del mateix cos, actuarà com a secretari o secretària el membre de menor antiguitat dins del cos.
6.3. El nomenament com a membre d'una comissió és irrenunciable, excepte quan hi haja una causa justificada que impedisca actuar com a membre d'aquesta. En aquest cas, l'apreciació de la causa al·legada correspon al Rectorat, qui ha d'emetre una resolució en el termini de cinc dies comptadors a partir de la recepció de la renúncia. Tot seguit, s'ha d'actuar, si escau, segons el procediment que estableix l'apartat 8 d'aquest article.
6.4. S'entén que concorre una de les causes justificades de renúncia quan un professor o professora haja sigut nomenat per a dues o més comissions i acredite que coincideixen en el temps, totalment o parcialment, les actuacions corresponents al període comprès entre la constitució de les comissions i la qualificació dels concursants. En cas que el professorat afectat al·legue aquesta causa, aquest ha de romandre en la comissió que primer s'haguera constituït i, si no fóra factible utilitzar aquest criteri de prioritat, queda a la seua decisió lliure l'exercici de l'elecció i les renúncies pertinents.
6.5. En el cas que concórreguen els motius d'abstenció a què es refereix l'apartat 2 de l'article 28 de la LRJ-PAC, les persones interessades han d'abstenir-se d'actuar en la comissió i manifestar el motiu concurrent.
6.6. Quan es produïsca la recusació a què es refereix l'article 29 de la LRJ-PAC, la persona recusada ha de manifestar l'endemà de la data de coneixement de la recusació si s'hi dóna o no la causa al·legada.
Si nega la causa de recusació, el Rectorat, després d'obtenir els informes i comprovacions que considere oportuns, emetrà una resolució en un termini de tres dies hàbils. Contra aquesta resolució no es pot presentar cap reclamació, sense perjudici que aquesta s'al·legue en interposar recursos posteriors.
6.7. En els casos d'abstenció, de recusació o de causa justificada que impedisquen l'actuació dels membres de la comissió titular, aquests s'han de substituir pels suplents respectius. En el cas excepcional que també la persona suplent complira algun dels supòsits d'impediment citats anteriorment, la Universitat ha de nomenar un nou suplent.
7. Constitució de les comissions de contractació
7.1. Per tal que la constitució de la comissió siga vàlida s'exigeix la presència de la totalitat dels membres. Els membres titulars que no compareguen en aquest acte cessaran i seran substituïts conformement amb el que preveu l'apartat 7 de la base anterior.
7.2. La comissió s'ha de constituir en el termini màxim de quatre mesos comptadors des de l'endemà de la publicació de la relació definitiva de persones admeses al concurs. Per a això, el president o presidenta de la comissió, una vegada realitzades les consultes oportunes amb la resta de membres, notificarà, amb una antelació mínima de deu dies naturals, la convocatòria de l'acte de constitució, i n'assenyalarà el lloc, la data i l'hora.
7.3. Transcorregut el termini de constitució sense que aquesta haguera tingut lloc, el rector procedirà d'ofici a la substitució del president o presidenta de la comissió. El nou president o presidenta ha de convocar la constitució de la nova comissió en un termini d'un mes des de la publicació del nomenament.
7.4. Després que s'haja constituït la comissió, en cas d'absència de la presidència aquesta ha de ser substituïda pel professor o professora més antic d'acord amb el següent ordre de prelació de cossos: professorat catedràtic d'universitat, professorat titular d'universitat o professorat catedràtic d'escola universitària, professorat titular d'escola universitària i, si escau, professorat contractat doctorat.
7.5. Perquè la comissió puga actuar vàlidament és necessària la participació d'almenys tres dels seus membres.
7.6. La comissió ha d'establir els criteris d'avaluació específics, d'acord amb els criteris generals que apareixen en l'annex II d'aquesta convocatòria i que s'han de fer públics.
7.7. Els membres de la comissió que estiguen absents en alguna de les proves corresponents a algun dels aspirants cessaran com a membres d'aquesta, sense perjudici de les responsabilitats en què puguen haver incorregut.
7.8. Si, després que haja començat la primera prova, la comissió queda amb menys de tres membres, s'ha de nomenar una nova comissió pel procediment que estableixen les bases anteriors, en la qual no poden incloure's els membres de la primera que havien cessat en aquesta condició.
7.9. Els acords de la comissió es prenen per majoria, tenint en compte que, en cas d'empat, la Presidència té vot de qualitat.
7.10. Corresponen al secretari o secretària de la comissió les actuacions administratives i la gestió econòmica pròpies de la comissió, amb el suport dels serveis administratius de la Universitat.
8. Acte de presentació
8.1. El president o presidenta de la comissió, una vegada realitzades les consultes oportunes amb la resta de membres, notificarà a totes les persones admeses al concurs, amb una antelació mínima de 10 dies naturals, la convocatòria per a l'acte de presentació, i n'assenyalarà el lloc, la data i l'hora de la seua celebració, que pot tenir lloc immediatament després de la constitució de la comissió.
8.2. En l'acte de presentació, que és públic, han d'entregar la documentació següent:
a) Curriculum vitae, per quintuplicat, segons el model que establisca la convocatòria del concurs i un exemplar de les publicacions i documents acreditatius del que s'hi consigna.
b) Projecte docent i, si escau, d'investigació, per quintuplicat, que el candidat o candidata pretén dur a terme en relació amb el perfil de la plaça. La part d'investigació només es pot exigir en els concursos de places de professorat contractat doctorat.
8.3. En el acte de presentació els candidats i candidates han de rebre totes les instruccions adients sobre la realització de les proves. Així mateix, s'ha de determinar, mitjançant sorteig, l'ordre d'actuació de les persones participants i s'ha de fixar el lloc, la data i l'hora de començament de les proves.
En el mateix acte de presentació, el president o presidenta de la comissió ha de fer públic el termini fixat perquè qualsevol participant puga examinar la documentació presentada per la resta d'aspirants abans de l'inici de les proves.
8.4. Les proves han de començar dins del termini de 20 dies hàbils, comptadors des del dia següent a l'acte de presentació.
9. Desenvolupament de les proves
9.1. Els concursos d'accés constaran de dues proves que seran públiques i es realitzaran en el lloc de la Universitat Jaume I que establisca el president o presidenta de la comissió.
9.2. Abans del començament de la primera prova, cada membre de la comissió ha d'entregar al secretari o secretària d'aquesta un informe raonat sobre els mèrits al·legats per cada concursant en el seu currículum i sobre l'adequació entre el seu projecte docent i, si escau, d'investigació, i les necessitats de la Universitat, posades de manifest en la convocatòria del concurs.
9.3. La primera prova d'aquests concursos consisteix en l'exposició oral per part de l'aspirant, en el temps que considere oportú, dels mèrits al·legats i la defensa del projecte docent i, si escau, d'investigació, presentat. Seguidament, la comissió debatrà amb aquest, durant un temps màxim de dues hores, sobre els seus mèrits, el projecte docent i, si escau, d'investigació, presentat.
9.4. Finalitzada la primera prova, la comissió realitzarà l'avaluació de cada candidat o candidata, ajustada als criteris generals (annex V) i específics de valoració prèviament establits per la comissió. Aquesta prova té caràcter eliminatori per a totes aquelles persones que no hi obtinguen, almenys, una puntuació numèrica igual o superior a 5 sobre 10, com a mínim, en tres membres de la comissió.
9.5. Per a la segona prova, els aspirants han d'entregar a la comissió, després que s'haja realitzat la qualificació de la primera, un resum del tema elegit o del treball original d'investigació que després exposaran oralment.
9.6. La segona prova d'aquests concursos consisteix en l'exposició oral per part de l'aspirant, durant un temps màxim de dues hores, d'una lliçó del programa que aquest ha presentat, o d'un treball original d'investigació realitzat per aquest concursant individualment o en equip. En aquest últim cas l'aspirant hi ha d'haver participat com a director o directora de la investigació i aquest extrem ha de quedar certificat per la resta de membres de l'equip.
Seguidament, la comissió ha de debatre amb l'aspirant, durant un temps màxim de dues hores, sobre els continguts científics exposats, la metodologia que ha d'utilitzar en la impartició a l'alumnat i tots aquells aspectes que considere rellevants en relació amb el tema; o sobre tots aquells aspectes que considere rellevants en relació amb el treball original d'investigació.
9.7. Finalitzada la segona prova, cada membre de la comissió ha d'avaluar cada aspirant i atorgar-li una puntuació numèrica de 0 a 10. La puntuació final del concurs d'accés vindrà donada per la suma de les puntuacions obtingudes en les dues proves. En cas d'empat, prevaldrà l'aspirant que ha obtingut major puntuació en la primera prova.
10. Proposta de les comissions
10.1. A la vista de la puntuació atorgada als aspirants, la comissió portarà a terme la proposta de provisió de les places en el termini màxim de 30 dies comptadors a partir de la data del començament de les proves.
10.2. En els concursos les comissions han de realitzar les seues propostes d'acord amb els punts següents:
a) S'han de proveir les places convocades quan hi haja persones que concursen valorades favorablement, almenys, per tres dels seus membres.
b) Els membres de la comissió no poden abstenir-se en la votació.
c) No pot proposar-se un nombre superior de nomenaments al nombre de places convocades.
d) Quan s'hagen convocat diverses places, la comissió ha de citar les persones proposades per l'ordre de valoració que han obtingut, perquè trien vacant.
e) Tots els concursos es poden resoldre amb la no provisió de plaça o places.
10.3. Els concursants que no hagen sigut proposats no poden al·legar cap dret sobre places vacants.
10.4. La proposta motivada de provisió de places s'ha de fer pública en el termini màxim de cinc dies des del següent a la finalització de les proves, en el lloc de celebració del concurs i en el tauler d'anuncis del departament on estiga adscrita la plaça.
11. Presentació de documentació
11.1. En els set dies hàbils següents al dia de finalització de l'actuació de la comissió, el secretari o secretària de la comissió ha de lliurar a la Secretaria General de la Universitat l'expedient administratiu del concurs, que ha d'incorporar els documents següents:
a) L'acta de constitució de la comissió i de cada una de les sessions realitzades, en les que han de constar les actuacions fonamentals realitzades:
b) El document en què consten els criteris utilitzats per a la valoració de les proves a què al·ludeix la base 7.6.
c) El document en què consten els informes a què al·ludeix la base 9.2.
d) El document en què conste la valoració raonada de la comissió, o de cada un dels seus membres, sobre cada una de les persones aspirants en cada prova, a què al·ludeix la base 9.6.
e) L'acta de la proposta de provisió de la plaça o places, amb un llistat dels concursants proposades per ordre de preferència.
f) Curriculum vitae, projecte docent i investigador, documents i treballs presentats pels concursants.
11.2. Els concursants poden sol·licitar a la Secretaria General de la Universitat un certificat de la valoració raonada que la comissió, o cadascun dels seus membres, va emetre sobre els seus mèrits.
11.3. La proposta de provisió de places es recollirà en una resolució del rector o persona en qui delegue. Les contractacions proposades les ha d'efectuar el Rectorat de la universitat, en el termini de 30 dies hàbils comptadors a partir de la recepció de l'expedient administratiu en la Secretaria General de la Universitat, i després que la persona proposada haja acreditat que compleix els requisits a què al·ludeix l'apartat 2 de l'article 16 de la Normativa del Consell de Govern, la qual cosa ha de fer en els 15 dies hàbils següents al dia de finalització de l'actuació de la comissió. En cas que la persona proposada no presente oportunament la documentació requerida, el Consell de Govern de la Universitat pot declarar la plaça vacant o remetre l'expedient a la comissió perquè propose, si aquesta ho considera convenient, en el termini de 30 dies, la contractació del següent concursant en l'ordre de valoració formulat.
11.4. En la contractació s'ha d'especificar la denominació de la plaça segons el catàleg d'àrees de coneixement i el departament al qual s'adscriu aquesta.
12. Durada, funcions i retribucions dels contractes
Els contractes laborals del professorat contractat doctorat són de caràcter indefinit i tenen una dedicació a temps complet.
Les funcions del professorat contractat doctorat, que inclouen la docència, la investigació i, si escau, la direcció de projectes d'investigació, són les establides per la universitat en la corresponent relació de llocs de treball.
El sou, els triennis, les pagues extraordinàries i el complement de destinació són els que corresponen als funcionaris i funcionàries inclosos en l'àmbit d'aplicació de la Llei 30/1984, de 2 d'agost, d'acord amb el grup A de classificació a què es refereix l'article 25 de la dita llei i el nivell 27 de complement de destí. El complement específic s'abonarà en 12 mensualitats i la seua quantia anual és de 1.674,72 euros.
13. Informació
13.1. Es pot accedir a tota la informació de la convocatòria, bases i instàncies, en l'adreça .
13.2. El còmput dels terminis establerts en aquesta normativa s'ha de realitzar excloent-hi el mes d'agost, durant el qual no tindran lloc les actuacions de les comissions previstes.
14. Reclamacions
14.1. Contra les resolucions del rector o persona en qui delegue, que posen fi al concurs, es pot interposar recurs d'alçada davant el Rectorat en el termini d'un mes comptador des de l'endemà de la publicació de la proposta.
14.2. Una vegada admès a tràmit, el recurs serà valorat per la comissió de reclamacions de professorat contractat de la Universitat Jaume I formada pel vicerector que tinga atribuïdes les competències en matèria de professorat, que la presidirà, i quatre professors o professores funcionaris dels cossos docents universitaris doctorats, o contractats doctorats nomenats pel rector a proposta del Consell de Govern, per un període de quatre anys, prorrogable per una única vegada. La comissió es renovarà per meitats, cada dos anys.
14.3. La comissió de recursos informarà sobre els aspectes de procediment del procés selectiu i comprovarà l'efectiu respecte per les comissions de selecció dels principis d'igualtat mèrit i capacitat, sense qüestionar l'àmbit de discrecionalitat tècnica de la comissió seleccionadora. La comissió de recursos efectuarà una proposta motivada i vinculant al rector en funció de la qual es confirmarà la proposta de contractació, o s'estimarà total o parcialment el recurs amb retroacció d'actuacions, si escau, per a la formulació d'una nova proposta de provisió per part de la comissió de selecció.
14.4. Tret que la resolució del rector indique una altra cosa, la comissió de selecció no ha d'avaluar de nou tots els concursants, sinó solament aquells a què es refereix la resolució, i únicament en els apartats o els mèrits del curriculum vitae que aquesta resolució esmene. No obstant això, si a conseqüència del recurs la nova puntuació afecta la posició o la puntuació dels concursants, entre altres raons, per superar la puntuació màxima prevista en algun apartat general del barem, cal normalitzar i modificar les puntuacions obtingudes per aquests en l'apartat corresponent i, consegüentment, en la puntuació final.
14.5. Les resolucions del rector a què fan referència aquest article exhaureixen la via administrativa i es poden recórrer davant la jurisdicció contenciosa administrativa.
14.6. Quan les comissions de selecció efectuen una nova proposta motivada, com a conseqüència de l'estimació d'un recurs, l'han de notificar a totes les persones que han concursat. Contra aquesta proposta es pot interposar recurs d'alçada davant el rector, per qualsevol motiu diferent dels que van servir de fonament al primer recurs.
Castelló de la Plana, 20 de desembre de 2010.- El rector, i per delegació de firma (Resolució de 14.06.2010), el vicerector d'Ordenació Acadèmica i Professorat: Francisco López Benet.
ANNEX I
Composició de les comissions
Aquestes comissions, en què es procurarà que hi haja una composició equilibrada entre dones i homes, les presideix el rector o persona en qui delegue, que pot ser substituït en els casos previstos en l'article 67 dels Estatuts de la Universitat Jaume I pels procediments previstos en aqueix mateix article, i han d'estar integrades a títol individual i no representatiu, a més, per vocals preferentment d'aquesta Universitat, en la proporció següent:
a) Dos membres vocals designats pel departament entre professorat de l'àrea de coneixement de la plaça.
b) Un membre vocal designat pel rector entre un mínim de cinc proposats pel departament.
c) Un membre vocal designat pel rector, entre un màxim de cinc de l'àrea de coneixements o afins proposats per l'òrgan de representació sindical competent.
Conforme a les normes generals en matèria de funció pública, els membres d'aquestes comissions han d'ostentar competència tècnica suficient per a valorar els mèrits i capacitat de les persones candidates.
Per a cada comissió han de nomenar-se tant suplents com titulars.
ANNEX II
Codi i característiques de les places
Codi 13500
Categoria: professorat contractat doctorat.
Centre: Facultat de Ciències Humanes i Socials.
Departament: Filologia i Cultures Europees.
Àrea de coneixement: Filologia Catalana.
Activitat docent: Llengua i Literatura Catalanes.
Activitat investigadora: Anàlisi del Discurs Literari.
Dedicació: completa.
Duració: indefinida.
Codi 13587
Categoria: professorat contractat doctorat.
Centre: Facultat de Ciències Humanes i Socials.
Departament: Psicologia Bàsica, Clínica i Psicobiologia.
Àrea de coneixement: Psicologia Bàsica.
Activitat docent: Neuropsicologia.
Activitat investigadora. Codis UNESCO:
- 6106.01 Activitat Cerebral.
- 6111 Personalitat.
- 6106.99 Neuroimatge Cerebral, Funcional i Estructural.
Dedicació: completa.
Duració: indefinida.
Codi 13967
Categoria: professorat contractat doctorat
Centre: Facultat de Ciències Humanes i Socials.
Departament: Psicologia Bàsica, Clínica i Psicobiologia.
Àrea de coneixement: Psicologia Bàsica.
Activitat docent: Neuropsicologia.
Activitat investigadora: Neuropsicologia.
Dedicació: completa.
Duració: indefinida.
Codi 13488
Categoria: professorat contractat doctorat.
Centre: Facultat de Ciències Jurídiques i Econòmiques.
Departament: Economia.
Àrea de coneixement: Economia Aplicada.
Activitat docent: Economia Mundial, Comerç Internacional i Integració Econòmica.
Activitat investigadora. Codis UNESCO:
- 5310 Economia Internacional.
- 5304.4 Comerç Exterior.
- 5309.2 Integració Econòmica.
Dedicació: completa.
Duració: indefinida.
Codi 13363
Categoria: professorat contractat doctorat.
Centre: Facultat de Ciències Jurídiques i Econòmiques.
Departament: Dret Públic.
Àrea de coneixement: Dret Administratiu.
Activitat docent: Dret Administratiu.
Activitat investigadora: Dret Administratiu.
Dedicació: completa.
Duració: indefinida.
Codi 13216
Categoria: professorat contractat doctorat.
Centre: Escola Superior de Tecnologia i Ciències Experimentals.
Departament: Enginyeria i Ciència dels Computadors.
Àrea de coneixement: Arquitectura i Tecnologia dels Computadors
Activitat docent: Estructura de Computadors i Informàtica I.
Activitat investigadora. Codis UNESCO:
- 2209.90 Tractament Digital d'Imatges en Òptica.
- 1203.04 Intel·ligència Artificial.
- 3304.17 Sistemes Basats en Temps Real.
Dedicació: completa.
Duració: indefinida.
Codi 13578
Categoria: professorat contractat doctorat.
Centre: Escola Superior de Tecnologia i Ciències Experimentals.
Departament: Enginyeria de Sistemes Industrials i Disseny.
Àrea de coneixement: Ciència dels Materials i Enginyeria Metal·lúrgica.
Activitat docent: Ciència dels Materials i Enginyeria Metal·lúrgica.
Activitat investigadora. Codis UNESCO:
- 3314.99 Suports Tridimensionals per a Cultiu Cel·lular (scaffolds).
- 2304.99 Polièsters Biodegradables.
- 3303.99 Imprimacions Anticorrosives.
Dedicació: completa.
Duració: indefinida.
Codi 13857
Categoria: professorat contractat doctorat.
Centre: Escola Superior de Tecnologia i Ciències Experimentals.
Departament: Enginyeria de Sistemes Industrials i Disseny.
Àrea de coneixement: Ciència dels Materials i Enginyeria Metal·lúrgica.
Activitat docent: Ciència dels Materials i Enginyeria Metal·lúrgica.
Activitat investigadora. Codis UNESCO:
- 2304.14 Biodegradables.
- 3309.99 Envasat Polimèric d'Alta Barrera.
- 2212.02 Nanocompostos de Matriu Polimèrica.
Dedicació: completa.
Duració: indefinida.ANNEX V
Criteris generals d'avaluació que són d'aplicació per les comissions que han de resoldre els concursos de selecció de professorat col·laborador i contractat doctorat
En la valoració dels candidats i candidates en els concursos de selecció de professorat col·laborador i contractat doctorat, la primera de les proves tindrà un valor doble que la segona. Pel que fa a la primera prova, les comissions han de fixar uns criteris específics adequats al perfil de les places, que en qualsevol cas han d'estar d'acord amb els següents criteris generals.
Professorat contractat doctorat
Criteris generals d'avaluació, percentatge
Formació acadèmica i professional, 10
Experiència investigadora i projecte investigador, 50
Experiència docent i projecte docent, 30
Coneixement de la llengua pròpia, 5
Coneixement de la llengua anglesa, 5